A Red Bull magyarországi képviselője, Aron Rodríguez azt írja a Twitteren, hogy Roland Duchatelet és Dietrich Mateschitz, szerdán találkozik Svájcban. A poszt szerint az angol harmadosztály 14. helyén álló Charlton Athletic és az OTP Bank Liga hatodik helyén telelő Újpest FC eladásáról egyeztetnek.

Red Bull GmbH in talks with Roland Duchâtelet over takeover of English club Charlton Athletic and Hungarian outfit Újpest FC #CAFC — Aron Rodríguez (@SaloMinSondon) 2017. január 23.

A hír elég bombaértékű, a magyar futballpiac számára mindenképp, lévén Mateschitz úr nem kispályás játékos. A Red Bull futballvállalkozásairól azt kell tudni, hogy hat országban vannak jelen. Ausztriában a RB Salzburg a regnáló – sokszoros – bajnok, Németországban az RB Leipzig a Bundesliga 2-ből történő nyári feljutása után második a Bayern München mögött a tabellán. Utóbbit a negyedosztályból építették újra. A német, osztrák vonalon kívül Mateschitz tulajdonolja az RB New York-ot, de Kínában, Ghánában és Brazíliában is van csapata.

Lassan két éve lehet hallani olyan hangokat, hogy a kormány egyik kijelölt embere – lásd Videoton, Ferencváros, MTK – megvásárolná, élére állna az újpesti futballvállalkozásnak.

Azóta megy az újpesti kiszorítósdi. Merthogy a tulajdonszerzési szándékra az is enged következtetni, hogy miközben felépült a Tábor utcában a belgák saját tulajdonú akadémiája, az Újpest felnőtt csapatát szép lassan teljesen ellehetetlenítik, nem adják át és bérbe a felújítás alatt álló Szusza Ferenc Stadiont, ezért minden bizonnyal a tavaszi fordulókat is Kecskeméten kénytelenek lejátszani a lilák.

A Duchatelet család nem zárkózna el az üzlettől, sőt, egyes hírek szerint az elhúzódó viták miatt már kifejezetten menekülnének Magyarországról, feltéve, ha olyan árat kapnának a már komoly ingatlanvagyonnal rendelkező cégért, amennyit ők szeretnének. Nagyjából 15-17 millió euróról hallani.

Márpedig magyar részről ekkora vételi ajánlatban nem reménykedhetnek.

A Red Bullban viszont nagyon is bízhatnak. Nekik ez egyrészt bagó, másrészt nyilván árukapcsolásként az angol csapat mellé simán megéri ennyiért az Újpestet is megszerezni.

Merthogy a fő biznisz a Mateschitz-futballbirodalom számára nyilván a Chalrton Athletic, amellyel épp azt az utat járhatja be, amelyet az RB Leipziggel már megtett.

A szebb napokat is megélt londoni klubot – voltak ők már a Premier League oszlopos tagjai – 3-4 év alatt feljuttatja a világ legerősebb bajnokságába, mert az az igazi üzlet, nem a magyar.

A negyedik kerületbe meg jöhet Lipcséből az exújpesti Löw Zsolt vezetőedzőnek.

Közben az Újpest is reagált a hírre. Közleményükben úgy fogalmaznak: